es gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl es pt pt es es pt es gl gl gl gl gl gl gl fi gl gl gl gl pt gl gl gl gl gl pt gl gl gl gl gl fr en gl ceb en gl ca gl gl gl gl gl en pt ca gl gl gl
Carlos Pérez Rial volve a un mundial de piragüismo con 44 anos - G24
Perucho, remando agora co tomiñés Roi Rodríguez, conseguiu onte praza mundialista no K2 500 metros por diante dos grandes favoritos
G24.gal 15/07/2022 12:46 Última actualización 15/07/2022 12:54
Os anos están para ser cumpridos, e hai quen os fai con gallardía. Carlos Pérez Rial, Perucho, aquel xa non tan rapaz que subiu ao máis alto do caixón en Pequín 2008 para pendurar a medalla de ouro do medio quilómetro en piragüismo canda o seu compañeiro de bote Saúl Craviotto, volve ao rego do alto nivel.
O deportista de Aldán, agora xa cos 43 abrís ao lombo, acaba de facerse en Asturias, no encoro de Trasona, cunha praza para disputar o Mundial de Piragüismo Sprint Olímpico en Canadá, do tres ao sete de agosto. Perucho, remando agora co tomiñés Roi Rodríguez, conseguiu onte praza mundialista no K2 500 metros por diante dos grandes favoritos: Carlos Garrote, campión de Europa e do mundo en 2018, e Cristian Toro, ouro olímpico en Río 2016.
Os galegos cruzaron primeiros na meta nunha proba moi igualada en que a diferenza entre as dúas primeiras embarcacións foi non máis das 392 milésimas de paso e paso. Un minuto e 28 segundos, ese é o tempo que leva a Rodríguez e Perucho ao mundial despois dunha regata en que os cinco primeiros clasificados andaron na chegada en menos de un segundo de extrema competencia.
Éxito rotundo do piragüismo galego nos mundiais de maratón de Ponte de Lima
Dous ouros e unha prata con sabor galego nas probas de C2 e K2 nos mundiais de maratón
Manuel Garrido e Tono Campos, ouro e bronce mundial en C-1 maratón longo
Éxito dos padexeiros galegos no Campionatos do Mundo de piragüismo
Contido con Xeográficas Cangas .
Veciños de Cangas quéixanse porque un poste eléctrico leva meses en risco de derruba
Preocupados pola vaga de roubos en Cangas
Museo do videoxogos #Sinxelo
O museo do videoxogo reabre con máis contidos e novidades
Síguenos en redes sociais
Aviso legal e Política de Privacidade